Մարդկանց թրաֆիքինգի մեջ դատապարտվածների 10-ից 3-ը կանայք են համաձայն ՄԱԿ-ի թմրադեղերի և հանցավորության գրասենյակի (ԹՀՊԳ) թողարկած համընդհանուր զեկույցի, որը բացահայտել է, որ կանանց դերը թրաֆիքինգի մեջ ավելին է, քան այլ հանցագործություններում, ինչպիսիք են օրինակ՝ գողությունն ու սպանությունը: ՄԱԿ-ի թմրադեղերի և հանցավորության դեմ պայքարի գրասենյակն ասում է, որ դատապարտված թրաֆիքյորների 28 տոկոսը 2010-2012 թվականներն ընկած ժամանակահատվածում կանայք են, որոնցից շատերը՝ լինելով պահակներ, գործատուներ և գումար շորթողներ, կին լինելու պատճառով վստահություն են ձեռք բերել կին զոհերի կողմից: Զեկույցում ի հավելումն ասվում է, որ ծանր հանցագործություններ կատարած մարդկանց ընդհանուր թվի 10-ից 15 տոկոսը, կազմում են կանայք: ՄԱԿ-ի թմրադեղերի և հանցավորության դեմ պայքարի գրասենյակի կողմից թողարկված զեկույցի համակարգող Քրիստինա Կանգասպունտան ասում է, որ մարդկանց թրաֆիքինգի մեջ դատապարտված կանանց թիվը շատ բարձր է, և որ նրանցից մի քանիսը ստիպված են եղել զոհերին գցել ծուղակը գործատուի կերպարով: <<Մարդկանց թրաֆիքինգով զբաղվող կանայք հաճախ սերտ կապի մեջ են լինում զոհերի հետ, թե՛ զոհերին գտնելու ժամանակ, թե՛ խաբելու, և թե՛ տեղափոխելու>>,-ասում է համակարգողը Thomson Reuters հիմնադրամին: Համաձայն այն փաստի, որ մարդկանց թրաֆիքինգի ոլորտում հետախուզությունները հիմնված են զոհերի վկայությունների վրա, <<ցածր պաշտոնում>> խաղացող կին թրաֆիքյորներն ավելի հավանական է, որ գտնվեն և մեղադրվեն, քան այն տղամարդիկ, ովքեր կանգնած են հանցագործության <<վերին դիրքերում>> և հազվադեպ են ճանաչվում զոհերի կողմից: Զեկույցը նաև նշում է, որ գտնված զոհերի 33 տոկոսը երեխաներ են, և ամեն 3 հոգուց 2-ը՝ աղջիկներ: